Mihai Teja este noul antrenor de la Gaz Metan. A mai antrenat echipa în 2018.
Mihai Teja este noul antrenor de la Gaz Metan Mediaş, a anunţat clubul. Teja îl înlocuiește pe Jorge Costa, care și-a anunțat luni despărțirea de club din motive personale. Mihai Teja revine la Mediaș după aproximativ doi ani.
Antrenorul Mihai Teja (42 ani) a semnat marți un contract valabil pentru un an și jumătate cu Gaz Metan Mediaș, a anunțat clubul pe site-ul oficial.Mihai Teja revine la Mediaș după aproximativ doi ani. Acesta a mai stat pe banca Gazului în perioada iulie – decembrie 2018, timp în care a avut un bilanț de 8 victorii, 7 rezultate de egalitate și 8 înfrângeri.Teja îl înlocuiește pe Jorge Costa, care și-a anunțat luni despărțirea de club din motive personale.Noul tehnician al echipei a condus marți după-amiază primul antrenament la Mediaș, iar miercuri va debuta pe banca Gazului în partida cu FC Hermannstadt."Mă reîntorc la familia mea și sper să facem performanță! Acesta va fi obiectivul nostru, performanța. Vom juca să câștigăm fiecare meci", a declarat Teja, într-o conferință de presă ce a urmat anunțului de numire a sa la cârma lui Gaz Metan.Prima partidă la care Mihai Teja va sta pe bancă se joacă miercuri, la Mediaș, cu FC Hermannstadt, urmând ca duminică să întâlnească tot pe teren propriu pe Chindia Târgoviște.La mijlocul săptămânii viitoare, Gaz Metan joacă în Cupa României cu Viitorul Pandurii Tg Jiu.